JohanHeinsen/ENO huggingface dataset:
Lolland-Falsters Stifts-Tidende, 1839-04-14
Udenlandske Nyheder. England. Da Efterretningerne fra Canada ikke melde om nogen Forandring med Hensyn til de americanske Grændsestridigheder, saa beskjæftige disse Anliggender fornemmelig Dagsbladene, og uagtet Torybladene for at styrte det melbournske Ministerium søge at fremstille disse i saa mørkt et Lys som muligt, saa er dog den uafhængige Presse enig i at der fornuftigviis ikke er Grund til at frygtefor en Krig, da denne, hvordan end selve Udfaldet blev, nødvendigviis maatte være til stort Tab for begge Stater. Med Hensyn til at flere Blade med Frygt see hen paa de tilfældige Forviklinger, som disse Stridigheder kunne give Anledning til, bemærker et Blad, at Statsmænd til enhver Tid bør erindre Napoleons Yttring om, at Politiken ikke maa lade sig lede af tilfældige Omstændigheder, men herske over dem, og venter dette Blad tillige, at saavel engelske som amerikanske Statsmænd ville følge denne Sætning. Erindrer man imidlertid, at Nordamerika ikke hidtil har givet efter i nogen af de Stridigheder, det har havt med de europæiske Magter, men stedse oppebiet den Tid, da deres Modstandere vare svækkede, og saa dreven Fordringerne igjennem, saa kan det ikke nægtes, at Udsigterne just ei ere aldeles gunstige for England. – Med spændt Forventning seer man den 20de imøde, da Russell vil i Underhuset andrage paa et Tillidsvotum i de irske Anliggender. J Jrland har man i denne Anledning holdt flere Meetings, og skjøndt O'Connell og det liberale Parti billiger Ministrenes Fremfærd, have dog de Radicale gjort fælleds Sag med Torierne. - Lord Ebrington, der har holdt sit Jndtog i Dublin, er der bleven modtaget med megen Enthusiasme.
Lolland-Falsters Stifts-Tidende, 1839-04-14
Frankrig. Foruden Domme over det nye saakaldte transitoriske Ministerium, er det Spørgsmaalene og Deputeretkammeret vil blive aabnet med en Trontale, eller ei, og hvem der skal blive Præsident i Kammeret, der fornemmelig beskjæftige Journalerne. Som man kunde vente det ere Dommene over Ministrene i ingen Henseende fordeelagtige, og man paastaaer i Almindelighed, at det nye Ministerium kun er en Skygge af det Gamle styrtede. Spørgsmaalet og hvorledes Deputeretkammeret vilde blive aabnet, er afgjort, i det nemlig ingen Trontale er bleven holdt, men Kammerets Møder derimod den 4de dennes aabnede ved Oplæsningen af en kongelig Ordonants. Om Hensigtsmæssigheden af denne Fremgangsmaade ere Meningerne naturligviis deelte, i det nemlig Oppositionen dadler den, fordi den nu er berøvet Leiligheden til i en Svarsaddresse at udtale sine Anskuelser. Journal des Debats mener derimod, at ved denne Fremgansmaade har Kammeret vundet Tid, da Svarsaddressen kun vilde have fremkaldt langvarige Discussioner, uden at disse i mindste Maade befordre Landets Tarv. Deputeretkammeret har strax begyndt med at danne sine Bureaux. Ved Udnævnelsen af Præsidenter og Secretairer i disse Bureaux erholdt Oppositionen en Overvægt over Ministrene, dog menes der, at dette ingen Jndflydelse vil have paa Valget af en Præsident i Kammeret, og om Besættelsen af denne Plads kæmpe nu de Ministerielle meget ivrigen. Dupin skal frivillig være traadt tilbage, og det ministerielle Parti ønsker nu enten Guizot eller Duchtel, medens Coalitionen ønsker Odilon-Barrot. At det ministerielle Parti ønsker Gui sot til Kammerpræsident, tyder tilligemed flere andre Omstændigheder hen paa, at Regjeringen ønsker at nærme sig de Doctrinaire, og skeer dette er der god Grund til at antage, at Coalitionen vil blive uenig. Om de mexicanske Anliggender hører man i denne Tid fast intet tale, men det Lidet man hører lader formode, at Stridighederne snart ville blive afgjorte i Mindelighed.
Lolland-Falsters Stifts-Tidende, 1839-04-14
Spanien. Det synes atter som den gode Forstaaelse mellem Prætendenten og hans Overgeneral er forstyrret, thi han har nedsat et Krigsraad, der skal lede Armeens Bevægelser. Jmidlertid tvivler man meget paa, at Maroto vil underkaste sig denne Bestemmelse, og da der saaledes er Udsigter til at indbyrdes Uenighed fremdeles vil svække Carlisterne, venter man, at Christinerne om føie Tid ville begynde et afgjørende Foretagende. For Tiden holder Overgeneralen Espartero sig aldeles rolig, og dette fremkalder igjen de gamle Rygter om at han og Maroto indbyrdes staae i Forbindelse med hinanden.
Lolland-Falsters Stifts-Tidende, 1839-04-14
Belgien. Tractaten som skulde underskrives i London, er endnu ikke underskreven fra belgisk Side, hvorimod Kongen har forlangt nogen Tids Opsættelse, hvilket Forlangende har vakt megen Misfornøielse fra flere Sider, da man antog at Sagerne nu desinitivt vare afgjorte. Anledningen til Opsættelsen skal være, at Belgiernes Konge ønsker Bestemmelserne og Skibsfarten paa Scheldefloden forandrede. Efter andre har derimod Kongen forlangt at Preussens og Østerrigs Gesandtere atter skulle vende tilbage til Brussel, mod at han forpligtede sig til ikke at sætte General Skrynecki i Activitet.
Lolland-Falsters Stifts-Tidende, 1839-04-14
Armeens Reduction gaaer imidlertid rask for sig.
Lolland-Falsters Stifts-Tidende, 1839-04-14
Tydskland. Uagtet flere af de hannoverske Blade gjentagende have paastaaet, at Sagerne her kunne ansees som endelig afgjorte, synes det dog som man forgiæves søger at faae et fuldstændigt Deputeretkammer samlet, da Borgerne de fleste Steder vægre sig for at foretage Valg efter Constitutionen af 1819. Jo længere disse Forviklinger vedvarer, jo tydeligere bliver det og, at trods alle Bladenes Forsikkringer om det Modsatte, er dog Pluraliteten af Nationen den ophævede Forfatning alvorlig hengiven. Fra Rhinprovindserne lyde Efterretningerne i den senere Tid ret gunstige, og man mener, at Regjeringen atter har gjenvunden Katholikernes Tillid. Ogsaa fra Posen ere Beretningerne gunstigere, da Ærkebiskop Dunin skal have erklæret sig villig til at komme til Berlin. Tyrkiet. Diplomatikens Formaal for nærværende Tid er unægtelig overalt at opretholde den bestaaende Tingenes Orden, og navnligen ogsaa Freden, og medens dette ogsaa saa temmelig lykkes den i Europa, hvor alle ere enige i dette Princip, truer Orienten stedse med at tilintetgjøre denne Tilstand, i det nemlig baade Sultanen og Vicekongen af Ægypten, Mehemed Ali, nære et gjensidigt Had til hinanden, og derfor kun pønse paa at fremkalde hinandens Undergang. Dersom imidlertid enten Porten eller Mehemed Ali gik tilgrunde, vilde status quo blive meget forrykket i Europa, og derfor erdet at Opmærksomheden saa ofte bliver henvendt paa de forøvrigt kun lidet bekjendte Forhold i Orienten, hvor alt er afhængigt af Øieblikket Luner.
Lolland-Falsters Stifts-Tidende, 1839-04-14
For Tiden lyde Efterretningerne atter meget krigerske, da Sultanen har sendt flere Tropper til Asien, og er aldeles døv for Diplomaternes fredelige Forslag. Lykkes det derfor ikke at stemme Mehemed Ali for Freden, saa formener man at en Krig vil blive uundgaaelig, og da den efter al Rimelighed vil, ligesom de tidligere, blive ugunstig for Porten, kan en saadan Krig have uberegnelige Følger.
Lolland-Falsters Stifts-Tidende, 1839-04-14
Fædrelandet. Angaaende Almeenaanden læses følgende Bemærkning i Overkrigscommissair Øst Supplementsblade til alle danskprentede Tidsskrifter: nu troer man at vække de Slumrende (Døde) til Opstandelse, med Valgmænd og Provindsialstænder, Festgilder og Drikkeskaaler, Generalforsamlinger og Forelæsninger, Journalgloser og Elsedavidskolemestersk Jammerpræk, Bazilesladder og Ravnekrogsqvalder, Gøglespil og Maskerade. Saamænd, Midlerne ere brugelige og langtfra ikke at agte ringe, tvertimod, storligen at agte paa; men dog meere tjenlige til Fremme af en ny Klubaand, Partiaand, Tvedragtsaand, Provindsialaand, end til en ædel sindet Almeenaand. Denne kan i Danmark hele Rige ikkun fremstaae ved indgribende Regjerings handlinger; en utvetydig Trykkefrihed værdigen brugt; en stor Nationalulykke virkende paa Alle; og ved Momenternes betimelige Benyttelse af charakteerfaste Mænd, som have Formaalet stadigt for Øie, der ikke ere bøielige som Sivet i Peblingesøen, eller marmorkolde som Apostlerne i Vor Frue Kirke. Men saadanne Mænd voxe ikke paa Træer.
Lolland-Falsters Stifts-Tidende, 1839-04-14
Redacteuren af Jtzeboer Wochenblatt erklærer sig nu villig til at modtage milde Gaver fra Venligtsindede til de haardbetrængte jydske Vandlidte, hvilke, om de end ikke have samme Sprog, dog have samme Hjertelag, samme Tro, samme Regjering og samme Jnteresser."
Lolland-Falsters Stifts-Tidende, 1839-04-14
En Jndsender klager i Politivennen over, at det stundom skeer, at Theaterkatten, endog med førende sine Killinger, kommer ind paa Scenen paa det kongelige Theater i Kjøbenhavn og bivaaner Aftenunderholdningerne.
Lolland-Falsters Stifts-Tidende, 1839-04-14
Fra Altona skrives under 8de April, at Nabo staden Hamborg den foregaaende Nat blev hjemsøgt af en betydelig Jldebrand, hvorved den ene Fløi af Tugthuset blev et Rov for Luerne. Jlden udbrød omtrent Kl. 2 i en tæt derved boende Tapetmagers Huus, og først efter nogle Timers Forløb blev man Herre over den. Desværre ere flere Mennesker(det hedder 6) blevne Offre for denne Begivenhed og desuden skulle end flere savnes; ogsaa Anføreren for Rednings-Corpset blev stærkt saaret og maatte transporteres til Hospitalet.
Lolland-Falsters Stifts-Tidende, 1839-04-14
Fra det Holsteenske meldes: det Rygte, at Hs. Maj. Kongen vil i den tilstundende Sommer bivaane Troppemaneurerne ved Rendsborg, synes nu at blive til Vished,
Lolland-Falsters Stifts-Tidende, 1839-04-14
Jylland forestaaer til Sommeren den Glæde(ifølge Aalborg Avis) at see Hs. K. H. Prinds Christian Frederik paa en Reise til Aggerkanalen, som Høistsamme siges at ville foretage sig for personlig at overbevise sig om Kanalens Tilstand, J Neustadt i det Holsteenske (4 Miil fra Liibeck) afbrændte den 2den Marts, om Aftenen, et Udhuus, der tilhørte en Mand ved Navn Pehmøller; men da det til Lykke var stille Veir, greb Jlden ikke videre om sig. Det Mærkværdigste derved er, at det ogsaa var i en Pehmøllers Lade at der i Natten til 29de Septbr. 1817 opkom den Jld, som lagde Størstedelen af Byen i Aske; at samme Mands Lade Aaret efter igjen afbrændte, og senere endnu en Gang. Ønskeligt var det, om den indledede Undersøgelse maatte føre til Udaadsmandens Opdagelse. Allerede ved Begyndelsen af Branden skal man have fundet Qvæget slaaet løs i Stalden, paa en Kalv nær, der var bunden usædvanlig fast. (Wagr.-fehm. Bl.)
Lolland-Falsters Stifts-Tidende, 1839-04-14
Practiserende Læge C. A. Ziegler i Svendborg. bringer, igjennem den hempelske Avis, sin Tak til alle de Ædle, der have bestræbt sig for at skaffe ham Lindring i hans høist sørgelige Stilling, idet han nemlig har fristet den haarde Skjæbne at miste sit Syn i den Grad, at han ikke kan virke mere. Pastor Rosendal i Rødding i Salling bekjendtgjør i Viborg Samler: at han fra nu af og indtil videre, af vigtige Aarsager, har bestemt sit Høitidsoffer af Gaarden Spøttrup til Uddeeling blandt de Fattige i Pastoratet, saaledes som han selv nærmere vil opgive. Hr. Pastoren tilføier: at han, efter Omstændighederne er alene finder sig anlediget, men endog nødsaget til at offentliggjøre dette Videnskabernes Akademie (Athenæum) i Venedig har i dets Møde den 11te Marts udnævnt Prof. Ørsted i Kjøbenhavn til Æresmedlem. Redact, af Bladet Kjøbenhavnsposten, Cand. juris J. F. Gjødwad er for Overtrædelse af Trykkelriheds-Lovgivningen ved Høiesteretsdom af 10 de. idømt en Mulct af 300 Rbd. Sølv, til Kjøbenhavns Fattigvæsens Hovedkasse samt underkastet Censur i 2 Aar. Kjøbenhavnsposten af 11 dennes melder intet om Dommen, men indeholder derimod følgende Bekjendtgjørelse: Da Hr. Gjødwads Sygdom rimeligviis i nogen Tid vil forhindre ham i selv at besørge Kjøbenhavnspostens Redaction, saa har jeg, for at Bladet ikke skulde lide nogen Standsning, hvilket sikkert baade dets Venner og Uvenner vilde ansee for beklageligt, imidlertidig paataget mig. dette Arbeide i Haab om virksom Understøttelse af mange af den liberale Sags Venner og Overbærenhed hos Bladets Læsere. J. P. Grune.
Lolland-Falsters Stifts-Tidende, 1839-04-14
Pastor Emeritus Chr. F. Bagger har i Aarhuusavisen leveret en fuldstændig Beskrivelse over den Reise, Stolemagger Dessau med flere gjorde, og, som tidligere meddeelt, endte i Bayonne istedetfor i Mexico. Efter denne Beskrivelse have Rhederne behandlet Passagererne meget letsindigen, da det kjøbte Skib ikke alene skal have været i daarlig Stand, men der tillige har været Mangel paa Levnetsmidler.
Lolland-Falsters Stifts-Tidende, 1839-04-14
Jgaar Formiddags afseilede fra Kbhvns. Rhed Helsingørs-Vagtskibet, Orlogscorvetten, Diana under Commando af Capitain-Lieutenant H. Aschehoug.
Lolland-Falsters Stifts-Tidende, 1839-04-14
Den bebudede Commission til Bedømmelse af det nye Kirkeritual er nu nedsat, bestaaende af Biskop Dr. Mynster, Biskop Tage Müller, Etatsraad Kolderup Rosenvinge, Director Dr. Waage, Professor Dr. Clausen, Stiftsprovst Tryde og Provst, Sognepræst i Søllerød, Boysen.
Lolland-Falsters Stifts-Tidende, 1839-04-14
Blandet. Det Udstyr, som Lady Elisabeth Hay, der er forlovet med Hertugen af Willingtons ældste Søn, Marquis af Douro, erholder, skal være et af de mest glimrende i den nyere Tid. Efter Forlydende har Hertugen fundet i sit Chatol en Mængde Diamanter, hvorpaa han slet ikke meere havde tænkt, og som han har bestemt for sin tilkommende Svigerdatter. Deriblandt er en Orden, som han har faaet af Ludvig den 18de og som er 50,000 Pd. St. værd.
Lolland-Falsters Stifts-Tidende, 1839-04-14
Enkedronningen af Neapel har giftet sig med en Ridder v. Balzo, Oberst for Garde-Landseneer-Regimentet. Obersten er derved bleven Stedfader til
Lolland-Falsters Stifts-Tidende, 1839-04-14
den regjerende Konge af Neapel og til Dronning Regentinden i Spanien. Enkedronningen er en Datter af Kong Carl IV. af Spanien, 50 Aar gl. og har havt 12 Børn, der endnu alle leve.
Lolland-Falsters Stifts-Tidende, 1839-04-14
Formælingen skal være skeet med Kongens Samtykkke.
Lolland-Falsters Stifts-Tidende, 1839-04-14
Man har beregnet, at der ved Europas 104 Universiteter ialt gives 79,235 Studenter.
Lolland-Falsters Stifts-Tidende, 1839-04-14
Ved Tallotteriets 1351de Trækning i Altona udkom:
Lolland-Falsters Stifts-Tidende, 1839-04-14
Nykjøbings Torvepriser den 13de April. Hvede 7 Rbd. a 7 Rbd. 3 Mk.; Rug 4 Rbd. a 4 Rbd. 2 Mk.; Byg 3 Rbd. 2 Mk. a 3 Rbd. 3 Mk.; Havre 2 Rbd. 2 Mk. a 2 Rbd. 3 Mk.; hvide Erter 4 Rbd. 2 Mk. a 4 Rbd. 4 Mk.; Alt pr. Tønde.
Lolland-Falsters Stifts-Tidende, 1839-04-14
Nykjøbings Skibsliste, fra 6 til 13 April 1839. Jndklarerede: Skipper H. A. Boye af og fra Marstal, baglastet; H. C. Thærøe af og fra Ærøeskjøbing med Korn og Flæsk; C. Petersen af og fra Svendborg, baglastet; H. Christensen af og fra Marstal, baglastet. Udklarerede: Skipper H. Hansen af Marstal, til Flensborg med Korn og Fro; E. Petersen af og til Svendborg, med Egeplanker; H. C. Thærøe af Ærøeskjøbing, til Kjøbenhavn med Korn; H. A. Boye af Marstal, til England med Korn; H. Christensen af Marstal, til Kjøbenhavn med Korn.
Lolland-Falsters Stifts-Tidende, 1839-04-14
Bekjendtgjørelser. Paa Generalpostdirectionens Forestilling har Hs. Maj. Kongen allernaadigst bifaldet, at der, paa de kongl. Postcontoirer i Hamborg, Altona og Lübeck, maa modtages Pakker og Gods til Forsendelse med Pakkeposten, ogsaa uden at Værdien af samme, saaledes som det ved Pakkeposttaxten af 9de Decbr. 1836, Anmærkning 6, er foreskrevet, angives, dog at Postkassen, i Tilfælde af at en saadan uden angiven Værdi forsendende Pakke, enten ved Postbetjentenes Forseelse skulde bortkomme eller ankomme i beskadiget Tilstand til Bestemmelsesstedet, ingensinde skal være pligtig til herfor at give en større Erstatning end i det høieste indtil en Sum af 16 Rbd. rede Sølv, i Forhold til den Værdie, som det godtgjøres at det Forsendte har havt. Hvilket herved til almindelig Efterretning bekjendtgjøres. Generalpostdirectionen den 6te April 1839.
Lolland-Falsters Stifts-Tidende, 1839-04-14
Fra Pressen i Nykjøbing er udkommen: Opmuntring til Goddædighed mod vore vandlidte jydske Landsmænd, Prædiken og Psalmer i Stege Kirke 3die Søndag i Fasten 1839. Daniel Smith, Provst og Sognepræst i Stege, Ridder af Dannebrogen. Denne Prædiken, der sælges til Bedste for de Vandlidte, faaes for 16 s. hos Dhrr. Stiftsrevisor Hvid i Maribo, Boghandler Thierry i Nakskov og Boghandler Berggreen i Nykjøbing.
Lolland-Falsters Stifts-Tidende, 1839-04-14
At Nykjøbings Kæmnerregnskab for 1838, med Bilage, den 15de denne Maaned i 3 Uger bliver henlagt hos Formanden for Borger-Repræsentanterne, Stadshauptmand og Ridder Schultz, til Eftersyn for de af Byens Borgere, som attraae at gjøre sig bekjendte dermed, – bekjendtgjøres herved.
Lolland-Falsters Stifts-Tidende, 1839-04-14
Nykjøbing Communalbestyrelse den 13de April 1839. Møller. J. K. Schulz. R. Sidemus. C. Kryger. H. Bech. J. Madsen. H. Bønnelyche.
Lolland-Falsters Stifts-Tidende, 1839-04-14
Brød-Taxt for April Qvartal 1839. Priserne paa Augbrød forblive uforandrede.
Lolland-Falsters Stifts-Tidende, 1839-04-14
Brod af sigtet Hvedemeel: 1 Franskbrød beregnet til 4 s. skal veie. . . 10 Lod.
Lolland-Falsters Stifts-Tidende, 1839-04-14
Hvedesimle 1 Rundebrød, dito Nykjøbing den 13de April 1839. Møller.
Lolland-Falsters Stifts-Tidende, 1839-04-14
Skuespil i Nykjøbing. Med Kongelig allernaadigst Tilladelse opføres.
Lolland-Falsters Stifts-Tidende, 1839-04-14
Onsdagen den 17de April Snedkeren i Lifland eller Peter den Stores Reise, Skuespil i 3 Acter. Chr. Ehlers.
Lolland-Falsters Stifts-Tidende, 1839-04-14
Nye moderne Kjole-Sirtzer i forskjellige Bredder til billige Priser, ere i disse Dage arriverede til Stubbekjöbing hos W. Lauritzen.
Lolland-Falsters Stifts-Tidende, 1839-04-14
De af Selskabet til Hesteavlens Fremme som have Bedæknings=Lodder til Fuldblodshingsten ClauÆdeslag, ville behage at henvende sig til Undertegnede for at erholde Underretning om Dagen paa hvilken Bedækningen kunne foregaae. Pederstrup den 10de April 1839. P. C. Lytzen.
Lolland-Falsters Stifts-Tidende, 1839-04-14
Auctioner. Løverdagen den 20de d. M., Formiddag Kl. 10 sl., bliver ved Hestehoveds Batteri ved Grønsund, ved offentlig Auction bortsolgt det til det sammesteds indstrandede Fregatskib "Mariat fra Memel, ført af Capitain Hertzberg, hørende Inventarium af Seil, Ankere, Tougværk, Rundholter, Baade, Ankerkjettinger og Mersseilskjettinger, saavelsom det hele Kahyts- og Kabys=Inventarium. Hvilket, samt at Conditionerne kunne erfares paa Auctionsstedet, bekjendtgjøres til Efterretning for de Lysthavende. Nykjøbing den 8de April 1839. Pontoppidan.
Lolland-Falsters Stifts-Tidende, 1839-04-14
Onsdagen den 24de April d. A. Formiddag Kl. 10, lader Undertegnede paa Glostrup ved offentlig Auction bortsælge, en smuk forædlet bruun Hoppe, faldet efter Hingsten Gaberlunzi, 3 Aar, 10 Qv. 1 Tom. høi, et halvblods Hingste Aars Føl faldet efter Fuldblodshingsten Clandeslai, lysebruun, begge to uden Aftegning, 3 unge Arbeidsheste, en meget smuk lille Ridehoppe til Børn, nogle Malkekoer, Sviin, og en Deel Faar med Lam, noget tørt Vogn- og Bødkertræe, Arbeidsvogne, engelske Plove, Harver og en Tromle, en smuk nye Fieldevogn med to Jernstole betrukket med Læder, Knopslæder, en Deel Meierieredskaber, Jndboe, Sengeklæder, et Partie Kartofler og Humle. Credit gives til førstkommende Mikkelsdag. Glostrup den 11te April 1839. Jessen.
Lolland-Falsters Stifts-Tidende, 1839-04-14
Løverdagen den 27de dennes bliver ved Auction bortsolgt Barken af en betydelig Deel Egetræer i Grevskabets Fredskove ved Paarup. Auctionen begynder Kl. 10 ved Jørgen Larsens Gaard ved Paarup og forinden ville alle Træerne blive foreviste af Skovfoged Hai hver Mandag og Fredag. Knuthenborg den 10de April 1839. L. Petersen.
Lolland-Falsters Stifts-Tidende, 1839-04-14
J Onsdagen den 24 dennes om Formiddagen Kl. 10, bliver paa Hovedgaarden Bandholmsgaarden ved Auction bortsolgt endeel Faar og Lam, hvoraf Flere ere forædlede; tillige bortsælges nogle Avlsredskaber m.m. Knuthenborg den 10 April 1839. L. Petersen.
Lolland-Falsters Stifts-Tidende, 1839-04-14
Mandagen den 22de April dette Aar holdes Auction paa Corselitze Gaard over Ege-Gavntræ, Vragtømmer og Planker samt Topbrænde og Bark, og over Favnebrænde No 2, enkelt kløvet, Knuder, Kamp, Fagot, Rodsnit, Jordstød og Stappe, samt Topbrænde af Bog; ligesom over Udhugst at Bøg, Elle, Ask, Naur, Piil og Tiørn. Ligeledes holdes Auction Torsdagen den 23de April d. A. ved Mosebye Skovfogedbolig over Ege=Gavntræ, Topbrænde og Bark, saavelsom over Bøgebrænde og Udhugst af samme Slags, som her omtalt forauctioneres Dagen i Forveien. Det Sælgende til første Dag er i Skovfogderne Tachs, Jørgensens og Engelbrechtsens Districter, og det til sidste Dag i Qvist, P. Mortensens og L. Amagers Districter, og forevises af disse Skovfogder paa Forlangende 3 Dage førend Auctionen. Auctionen begynder hver Dags Formiddag Kl. 11. Corselitze den 12te April 1839. P. Andersen.
Lolland-Falsters Stifts-Tidende, 1839-04-14
Jndkaldelse.
Lolland-Falsters Stifts-Tidende, 1839-04-14
Enhver som formener at have Fordring i Døds- og Fallitboet efter Gaardbruger Peder Nielsen Pille af Horbeløv Bye indkaldes herved sub poena præclusi & perpetui silentii, til at anmelde og bevise deres Krav for undertegnede committerede Skifteforvalter i Boet inden 12 Uger fra Dato. Corselitze den 9de April 1839. P. Andersen. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-04-16
Lollands, 1. Falsters muntuans LadninSkis. Tidenden No 44. Tirsdagen den 16 April.
Lolland-Falsters Stifts-Tidende, 1839-04-16
Udenlandske Nyheder. England. Det eneste Nyt, Aviserne meddele herfra, er nogle Efterretninger fra Ostindien, ifølge hvilke Tilstanden der, som tidligere bemærket, ingenlunde er gunstig for England, hvorimod Rusland, har forstaaet aldeles at vinde de indfødte Fyrsters Tillid, og stemme dem fjendtlige mod Englænderne. Man har saaledes ikke alene opdaget Breve fra den russiske Gesandt i Teheran, men er endog kommen paa Spor efter et Brev fra Dost Muhamed Khan i Kabul, hvori han opfordrer Keiseren til at understøtte sig. Skjøndt disse Efterretninger fuldkommen stemme overeens med hvad der tidligere er berettet fra Ostindien, kan man dog ikke ubetinget stole paa dem, da der overalt i England findes et antirussisk Partie, der griber enhver Leilighed for at vække Englands Skinsyge mod Rusland. J Underhuset har Lord Palmerston erklæret, at der alter oversendt den engelske Gesandt i Washington, Udkast til en Overeenskomst med de forenede Stater, saa at disse Anliggender nu drives med megen Jver. Ogsaa fra Cap har man nu faaet gunstige Efterretninger, ifølge hvilke de hollandske Bønder skulle have tilfægtet dem en fuldkommen Seier over Kafferne. De indenlandske Meddelelser ere af ingen Betydenhed, og det Meste Aviserne indeholde, ere Partie=Meninger og de irske Anliggender og Lord Russells Motion.